唉，終於比細菌小子打敗咗，喉嚨唔舒服又唔係好想食野，今晚我決定食粥。病當然要對自己好啲，所以來咗食呢門出名的粥品店。其實我當晚想食個清淡啲的魚腩粥，但係佢實在太出名啦，午飯的時候已經售罄，我為有食另一樣：豬潤粥。佢的豬潤係嚴格精選過，唔係一般的，係起沙的，好脆口。啲粥好綿，好滑。佢仲有比個汁你點，雖然係醬油，但係佢都好有心機咁加薑同蔥，點咗個汁之後，個豬潤的鮮味更加突出，對我呢個當日無乜味覺的人來講，簡直係好味。